היצע התכנים בנטפליקס (Netflix), למרות היותו רחב ועשיר, אינו מספק את כולם וחלק מהמשתמשים עלולים למצוא את עצמם מעבירים זמן רב בחיפוש אחר תוכן ראוי לצפייה. עם ובלי קשר לקורונה והבידודים הנרחבים, סוף השבוע הגיע, מה שאומר שרבים בוודאי יעבירו אותו בחוסר מעש ובבהייה בטלוויזיה. הנה כמה שירותי הזרמת וידאו אלטרנטיביים, חינמיים וחוקיים למדי, שיעזרו לכם להעביר את הזמן קצת יותר בנעימים.
כנראה ש-tubi היא האופציה האיכותית ביותר, בעיקר בכל הקשור לחווית המשתמש והממשק. תוכלו לצפות בשירות דרך הדפדפן במחשב או באפליקציה הזמינה לאנדרואיד, iOS, טלוויזיות חכמות (סוני, סמסונג), מזרימי מדיה (Amazon Fire TV, Apple TV, Roku) וקונסולות משחקים. כדי להשתמש בשירות לא נדרשת הרשמה, אבל כמובן שאם ממש תרצו – תוכלו, ועל הדרך תוכלו לייצר רשימות צפייה של תכנים שמעניינים אתכם (אופציה שלא זמינה למשתמשים שאינם רשומים). האפליקציה פשוטה מאוד לתפעול ואנחנו די בטוחים שכבר בשימוש הראשון תבינו איך מתנהלים בה. שימו לב רק שכדי להשתמש בה – עליכם לבטל את חוסם הפרסומות – אם אתם עושים שימוש באחד כזה.
גם כאן, אין לצפות למצוא יותר מידי תכנים מוכרים, אבל אנחנו ממליצים לשמור על ראש פתוח כי יש שם כל מיני גרסאות מוזרות למדי של סרטים פופולאריים כמו הטיטאניק, סרטי דוקו, תוכניות ריאליטי, ואפילו מצאנו שם תכנים שזמינים בנטפליקס.
אלטרנטיבת הנטפליקס השלישית CONtv מיועדת בעיקר לאלו מכם שפחות מתחברים לדרמות וקומדיות רומנטיות, ומעדיפים סרטי אימה. די במקרה, היום גם יום שישי ה-13, אז מדובר בתזמון די מושלם. הייתי ממליצה לכם על כותרים ספציפיים, אבל האמת היא שסרטי אימה הם קצת פחות הז׳אנר שלי. יחד עם זאת, סרטי אימה הם לרוב מביכים ונראים חובבניים, אז אם כבר ״B-Movie״, שיהיה אימה. שימו לב רק שחלק מהתכנים נעולים ודורשים הרשמה, אבל אם אתם מתעצלים – לא חסרים כאלו שזמינים לצפייה ישירה ומיידית.
שירות הסטרימינג האחרון שכדאי להכיר הוא די נישתי, ופונה לחובבי הוינטאג׳. ב-Classic Cinema Online תמצאו סרטים סופר ישנים כמו הגרסה המקורית של ״ווילי וונקה״ או סרטים אילמים שיצאו אי שם בשנת 1916. בין אתם לומדים קולנוע, חובבי קולנוע, או סתם סקרנים לראות על מה הסבא והסבתא שלכם גדלו – נראה לנו ששווה לבקר שם.
תודה! למשהוא מהם יש כתוביות בעברית, אפילו באופן חלקי?